hotchpotch/miracl-hf-unified huggingface dataset:
आत्रेय
ऋषि आत्रेय, या आत्रेय पुनर्वसु, ऋषि अत्रि के वंशज तथा महान ऋषि थे, जिनकी सिद्धियाँ पुराणों में वर्णित हैं। वे तक्षशिला, गांधार के मूल निवासी थे। ऋषि अत्रेय आयुर्वेद के प्रसिद्ध विद्वान थे और प्रारंभिक आयुर्वेद के छह सम्प्रदायों की स्थापना उनकी शिक्षाओं के आधार पर की गई थी। उन्हें भेलसंहिता के लेखक होने का श्रेय भी दिया जाता है, जो छठी शताब्दी ई०पू० की अवधि में लिखी गयी थी। ऐसा माना जाता है कि उन्होंने गांधार राज्य के राजा नग्नजित के निजी चिकित्सक के रूप में काम किया था, जिसका उल्लेख महाभारत में मिलता है। चरकसंहिता की मूल सामग्री के लिए भी ऋषि आत्रेय को श्रेय दिया जाता है, जिसे अग्निवेश और चरक द्वारा संहिताबद्ध और सम्पादित किया गया था। सुरेन्द्रनाथ दासगुप्ता के अनुसार, प्राचीन अत्रेय-चरक आयुर्वेद सम्प्रदाय की जड़ें संभवतः अथर्ववेद की अब विलुप्त हो चुकी करणवेद्या शाखा में थीं।
चरक परम्परा के अनुसार, आयुर्वेद के छह सम्प्रदाय मौजूद थे, जिन्हें ऋषि पुनर्वसु आत्रेय के शिष्यों ने स्थापित किया था। उनके प्रत्येक शिष्य- अग्निवेश, भेल, जतूकर्ण, पराशर, हारीत और क्षारपाणि ने एक-एक संहिता की रचना की। सभी छह में से, अग्निवेश द्वारा रचित ग्रन्थ सर्वाधिक लोकप्रिय हुआ। डॉ तुस्तोमु यामाशिता के अनुसार, भेलसंहिता को अक्सर आयुर्वेद के बाद के लेखकों और टिप्पणीकारों द्वारा उद्धृत किया जाता है। भेल की कुछ पांडुलिपियां जो अभी भी उपलब्ध हैं, वे हैं: तंजावुर पांडुलिपि (तंजावुर में महाराजा सरफोजी के पुस्तकालय में रखी गई एक पानपात्र की पांडुलिपि) और पूर्वी तुर्केस्तान पांडुलिपि, जोकि एक कागजी पांडुलिपि का केवल एक पन्ना है जिसे अब "स्टैट्सबिबलीओथेक ज़ु बर्लिन" में रखा गया है।
चरक ने बाद में अग्निवेशसंहिता से संकेत लेते हुए, उनका सर्वप्रसिद्ध काम, चरकसंहिता का निर्माण लगभग ३०० ई०पू० में किया, जो बच गया और बोवर पांडुलिपि के रूप में पाया गया जिसे लगभग चौथी शताब्दी में लिखा गया था। चरकसंहिता आयुर्वेद का संस्थापक पाठ है।
राजस्थान प्रशासनिक सेवा परिषद्
राजस्थान प्रशासनिक सेवा परिषद् राजस्थान के ९०० से अधिक राज्य सिविल सेवा अधिकारियों का जयपुर में स्थित स्वैच्छिक संगठन है जो अपने सदस्यों के प्रशासनिक हितों की रक्षा और जनता के हित में विविध सामाजिक कार्यक्रमों योजनाओं कार्यों में योगदान करता है|
इसका पता है- 2, इंस्टीट्युशनल एरिया, दैनिक भास्कर के पास, जवाहर लाल नेहरु मार्ग, जयपुर
फोन : +91-141-2703692
https://web.archive.org/web/20140714215422/http://www.rasassociation.com/index.html
जयपुर विकास प्राधिकरण
जयपुर विकास प्राधिकरण (संक्षिप्त जविप्रा) जयपुर नगर के विकास हेतु राजस्थान सरकार की एक संस्था है जिसकी औपचारिक शुरूआत 5 अगस्त 1982 को हुई। इसकी स्थापना के पीछे उद्देश्य जयपुर शहर के लिए विकासात्मक योजनाएं बनाना और क्षेत्र के समुचित, व्यवस्थित और तेजी से विकास की निगरानी करना है। जयपुर विकास प्राधिकरण, राजस्थान सरकार की एक स्वायत्तशासी समिति (एजेंसी) है और जयपुर शहर के लिए मास्टर प्लान के कार्यान्वयन के लिए जिम्मेदार है। यह जयपुर के विकास और पर्यावरण संरक्षण के अलावा शहर के आसपास के ग्रामीण क्षेत्रों के विकास के लिए ढांचागत और बुनियादी सुविधा के विकास के लिए गठित है।
प्राकृतिक स्वास्थ्य विज्ञान
प्राकृतिक स्वास्थ्य विज्ञान या आर्थोपैथी (Orthopathy) या 'नेचुरल हाइजिन' (NH), प्राकृतिक चिकित्सा से उत्पन्न हुई एक वैकल्पिक चिकित्सा दर्शन है। यह पद्धति शाकाहार, अपक्व भोजन (बिना पकाया भोजन) तथा उपवास पर बल देती है।
आर्थोपैथी आन्दोलन का आरम्भ डॉ इसाक जेनिंग्स (Isaac Jennings) ने १८२२ के आसपास की थी।
राजा क्षत्रवर
क्षत्रवर या शत्तुआर मित्तानी साम्राज्य के राजा थे। मित्तानी आर्य लोग थे और क्षत्रवर शत्तुआर का संस्कृत शब्द है।
केन्द्रीय संस्कृत अकादमी
केन्द्रीय संस्कृत अकादमी, नई दिली में स्थित, भारत सरकार द्वारा वित्तपोषित स्वायत्तशासी संस्था है जो संस्कृत के प्रचार-प्रसार और सर्वतोमुखी उन्नयन के लिए निर्मित है।
भवानी सिंह
महाराजा मानसिंह (द्वितीय) और महारानी मरुधर कँवर (जोधपुर) के पुत्र ब्रिगेडियरमहाराजा सवाई भवानी सिंह (22 अक्टूबर 1931 – 17 अप्रैल 2011) जयपुर के महाराजा थे- जिन्हें भारत-पाक युद्ध १९७१ में बांग्लादेश युद्ध में वीरोचित शौर्य के सम्मानस्वरूप १९७२ में महावीर चक्र प्रदान किया गया|
जयपुर महाराजा सवाई मानसिंह (द्वितीय) के सबसे बड़े पुत्र के रूप में २२ अक्टूबर १९३१ को हुआ|
इनकी आरंभिक शिक्षा शेषनाग (कश्मीर), दून स्कूल (देहरादून) और फिर हैरो (इंग्लेंड) में हुई| १० अक्टूबर १९६७ को इनका विवाह राजा राजेंद्र प्रकाश बहादुर, सिरमूर के राजघराने की कन्या पद्मिनी देवी से मार्कंड नदी के तट पर बसे सिरमूर की राजधानी नहान में हुआ, जिनसे 30 जनवरी 1971 को जन्मी इनकी एकमात्र पुत्री दिया कुमारी (अब सवाई माधोपुर से भाजपा विधायक) हैं|
१९५१ में इनकी पहली नियुक्ति भारतीय थलसेना में तीसरी केवेलरी रेजिमेंट में सेकण्ड लेफ्टिनेंट के कमीशंड पद पर हुई| तीन साल बाद, १९५४ में इनका चयन राष्ट्रपति अंगरक्षक के बतौर किया गया जिस पद पर यह सबसे लम्बा अरसा- करीब ९ साल तक रहे|| १९६३ में राष्ट्रपति भवन से इनका तबादला HQ 50 (Indep) Para Brigade में हुआ| १९६४-'६७ के बीच यह देहरादून में भारतीय मिलिट्री अकादमी में 'एड्जुटेंट' के पद पर कार्यरत रहे |  जून १९६७ में 10 पैरा कमांडो यूनिट में नियुक्ति के लिए इनके स्वेच्छापूर्वक शामिल होने के अगले साल १९६८ में इन्हें 'कमांडिंग-ऑफिसर' पदभार दिया गया| बांगला देश की लड़ाई से पहले इन्होने भारतीय सेना द्वारा 'मुक्तिवाहिनी' को प्रशिक्षण प्रदान करने में भी सहयोग दिया| १९७१ में हुए भारत-पाक युद्ध में 'अपनी बटालियन का कुशल नेतृत्व करने और असाधारण शौर्य प्रदर्शित करने' के सम्मानस्वरूप सेना का दूसरा सर्वोच्च-सम्मान 'महावीर चक्र' प्रदान किया गया| (इसी युद्ध में उनकी बटालियन को दस शौर्य पदक मिले थे|)  १९७४ में इन्होने सेना से स्वैच्छिक सेवानिवृत्ति ले ली किन्तु प्रधान मंत्री और राष्ट्रपति के आग्रह पर इन्होने श्रीलंका में चल रहे ' ओपरेशन पवन' में पंहुच कर अपनी पुरानी यूनिट (10 Para) के जवानों और अफसरों का 'मनोबल' बढ़ाया | इन सेवाओं के सम्मानस्वरुप भारत के राष्ट्रपति (सेनाओं के सर्वोच्च कमांडर) ने सेवानिवृत्ति के उपरांत भी इन्हें आजीवन 'ब्रिगेडियर' पद धारण करने का सम्मान दिया| ब्रिगेडियर भवानी सिंह ब्रूनी राष्ट्र (Brunei) में जुलाई १९९३ से जनवरी १९९७ तक पहले रेजिडेंट उच्चायुक्त भी रहे
अपने पिता ही तरह एक पोलो खिलाड़ी भवानी सिंह ने अपने पिता सवाई मानसिंह की मृत्यु के बाद 1970 में जयपुर की राजगद्दी संभाली। भवानी सिंह जयपुर के 40वें महाराजा और आमेर की परंपराओं के मुताबिक 11वें शासक थे। वह एक साल आधिकारिक तौर पर 'महाराजा' रहे, जब तक इंदिरा सरकार ने निजी कोश(प्रिवी पर्स सहित सारे दूसरे राजसी अधिकार (२६वें) संविधान संशोधन के बाद खत्म नहीं कर दिए।  1989 में उन्होंने जयपुर लोकसभा सीट से कांग्रेस प्रत्याशी के तौर पर चुनाव लड़ा और भारतीय जनता पार्टी के प्रत्याशी स्व. गिरधारी लाल भार्गव से मात खाई। अपने ही गोत्र के एक सामान्य कुशवाहा राजपूत युवक से अपनी पुत्री दिया कुमारी के प्रेम-विवाह को लेकर यह कई दिनों तक पारंपरिक सोच वाले स्थानीय राजपूत समाज का कोपभाजन भी रहे| भवानी सिंह के कोई बेटा नहीं था| उन्होंने वर्ष 2002 में अपनी एकमात्र संतान दिया कुमारी के ज्येष्ठ पुत्र पद्भनाभ सिंह को गोद लिया था | उनकी स्मृति में जयपुर में एक स्कूल भी खोला गया है|
17 अप्रैल 2011 को गुडगाँव के एक निजी नर्सिंग होम में कुछ समय अवस्थ रहने के बाद इनका निधन हुआ| /
]
शिक्षा संस्कृति उत्थान न्यास
शिक्षा संस्कृति उत्थान न्यास भारत में शिक्षा एवं संस्कृति के क्षेत्र में कार्य करने वाला न्यास है। इसकी स्थापना १८ मई २००७ को की गयी थी।
इसके संस्थापक दीनानाथ बत्रा हैं जो राष्ट्रीय स्वयंसेवक संघ के पूर्व प्रचारक तथा विद्या भारती के पूर्व निदेशक हैं। यह न्यास अपने सहयोगी संगठनों जैसे, शिक्षा बचाओ आन्दोलन समिति के निकट सहयोग से काम करता है। इस न्यास का घोषित लक्ष्य वर्तमान शिक्षा व्यवस्था की वैकल्पिक व्यवस्था की स्थापना करना है। इस लक्ष्य की प्राप्ति के लिये लिये यह संस्था शिक्षा के पाठ्यक्रम, प्रणाली, विधि और नीति को बदलने तथा शिक्षा के 'भारतीयकरण' को आवश्यक मानती है।
दीनानाथ बत्रा के अलावा इस न्यास के प्रमुख सदस्य निम्नलिखित हैं-
२०१४ में श्री बत्रा के एक वक्तव्य के अनुसार, न्यास का कार्य छः मुख्य क्षेत्रों में केन्द्रित है-
स्वायत्तता के के बारे में न्यास ने मांग की है कि एक अखिल भारतीय, स्वायत्त अशासकीय), शिक्षा आयोग बनाया जाय। न्यास ने 'भारतीय शिक्षा नीति आयोग' नामक २१ सदस्यीय एक आयोग का प्रस्ताव भी किया है तथा उसके ९ सदस्यों को नियुक्त भी किया जा चुका है जिनमें केंद्रीय माध्यमिक शिक्षा बोर्ड (सीबीएसएए) के पूर्व निदेशक बद्रीनाथ खण्डेलवाल भी सम्मिलित हैं।
दीनानाथ बत्रा
दीनानाथ बत्रा 'शिक्षा बचाओ आन्दोलन समिति' के संस्थापक तथा राष्ट्रीय संयोजक हैं। वे विद्या भारती के महासचिव भी रह चुके हैं। वे पंजाब तथा हरियाणा में अंग्रेजी तथा हिन्दी विषयों के अध्यापक तथा प्रधानाचार्य रहे हैं।
दीनानाथ बत्रा का जन्म डेरा गाजीखान (वर्तमान पाकिस्तान) में हुआ था। लाहौर विश्वविद्यालय में पढ़ाई के बाद उन्होंने अध्यापन कार्य शुरू किया। कुरुक्षेत्र के श्रीमद भागवत गीता कॉलेज में प्रधानाचार्य भी रहे।
इन दिनों दीनानाथ बत्रा 'शिक्षा बचाओ आंदोलन समिति' के माध्यम से शिक्षा में बदलाव की लड़ाई लड़ रहे हैं। शिक्षा बचाओ आंदोलन समिति की देश भर में 26 शाखाएं हैं।
दीनानाथ बत्रा ने बहुत सी पुस्तकों की रचना की है। उनमें से कुछ पुस्तकें है-
इन पुस्तकों में भारतीय संस्कृति के पालन एवं पुनरोदय पर बल दिया गया है। इनमें लिखित कुछ प्रमुख बातें ये हैं-
डेरा बस्सी
डेरा बस्सी (Dera Bassi) भारत के पंजाब राज्य के मोहाली ज़िले में स्थित एक नगर है। यह ज़िले में तहसील का दर्जा रखता है। डेरा बस्सी राष्ट्रीय राजमार्ग 152 पर चण्डीगढ़ से 8 किमी और पंचकुला और मोहाली से 10 किमी दूर है। यह पंजाब, हरियाणा, हिमाचल प्रदेश तथा संघशासित प्रदेश चण्डीगढ़ की सीमाओं के निकट स्थित है। इस नगर के आसपास शिक्षा संस्थानों की भरमार है जिनमें आठ इंजीनियरिंग महाविद्यालय, बीएड, पैरामेडिकल तथा प्रबन्धन संस्थान प्रमुख हैं।
ब्रासीलिया
ब्रासीलिया () यह शहर ब्राजील देश की राजधानी है। यह नई राजधानी के रूप में सेवा करने के लिए, 21 अप्रैल 1960 को स्थापित किया गया था। ब्रासीलिया कि 2013 में 2,789,761 की अनुमानित आबादी थी, यह ब्राजील में चौथी सबसे अधिक आबादी वाला शहर है।
हाउ टू ट्रेन यौर ड्रैगन २
हाउ टू ट्रेन यौर ड्रैगन २ () २०१४ में बनी कंप्यूटर-एनिमेटेड ३डी फ़िल्म है जिसका निर्माण ड्रीमवर्क्स एनीमेशन द्वारा किया गया है। यह २०१० की फिल्म की अगली कड़ी है, हाउ टू ट्रेन यौर ड्रैगन। फिल्म पांच साल पहले इस फिल्म के बाद जगह लेता है विशेषता हिचकी और उसके दोस्तों के रूप में युवा वयस्कों। साउंड एण्ड विजन इंडिया और स्टूडियो ओने की है डब फिल्म में हिंदी, तमिल और तेलुगू।
हिंदी में डब संस्करण में, युधवीर दहिया चरित्र भूमिका पारित "हिकप होरेंड्स हैडोक III" को अमित दिोंदयी इस फिल्म में।
संयुक्त राज्य अमेरिका के राष्ट्रपति चुनाव
संयुक्त राज्य अमेरिका में राष्ट्रपति और उपराष्ट्रपति का चुनाव अप्रत्यक्ष निर्वाचन पद्धति के तहत होता है जिसमें नागरिक गुप्त मतदान देकर यू॰एस॰ चुनावी कॉलेज के सदस्यों का चुनाव करते हैं। इस मतदान से निर्वाचित सभी सदस्य सीधा चुनाव करते हैं।। पिछला राष्ट्रपति चुनाव २०१६ का राष्ट्रपति चुनाव था और आगामी २०२० का राष्ट्रपति चुनाव है।
अमेरिकी संविधान के अनुच्छेद दो में चुनावी कॉलेज सहित अमेरिकी चुनाव पद्धति को वर्णित किया गया है। यह संविधान निर्माताओं के कांग्रेस के माध्यम से राष्ट्रपति चुनाव चाहने वाले और लोकप्रिय राष्ट्रपति चुनाव के विचारकों के मध्य समझौता था।
अमेरिकी संविधान प्राथमिक स्तर पर दल का प्रतिनिधि चुना जाता है। इस प्राथमिक चुनाव प्रक्रिया का कोई लिखित निर्देश नहीं है। अतः राजनीतिक दलों द्वारा अपने क्षेत्रिय प्रतिनिधियों को नियुक्त करने  के लिए इस चुनाव में भाग लेते हैं। प्राथमिक चुनाव में चुने गये दल प्रतिनिधि दूसरे दौर में राजनीतिक दल का हिस्सा बनते हैं और अपनी पार्टी के राष्ट्रपति पद के उम्मीदवार का चुनाव करते हैं। इस दौर में नामांकन की प्रक्रिया भी होती है। तीसरे दौर में चुनाव प्रचार और टेलीविजन पर विभिन्न उम्मीदवारों की बहस होती है।
नवम्बर माह की तारीख २ से ८ के मध्य आने वाला मंगलवार का दिन चुनाव दिवस के रूप में माना जाता है। इस दिन आम नागरिक अपने प्रतिनिधि का चुनाव करते हैं। इस चुनाव में चुने गये सभी सदस्य चुनावी कॉलेज के सदस्य होते हैं। इनकी कुल संख्या 538 होती है।
चुने गये सभी सदस्य सीधे राष्ट्रपति का चुनाव करते हैं। इस मतदान में राष्ट्रपति चुने जाने के लिए कम से कम २७० मत मिलना आवश्यक है।
कैस्टलन (सेअरा)
कैस्टलन (सेअरा) (), एक फुटबॉल स्टेडियम है, फोर्टलेज़ा, सेअरा, ब्राजील में, इसका 11 नवम्बर 1973 को उद्घाटन किया गया था। इसकी 67,037 की अधिकतम क्षमता है। यह स्टेडियम सेअरा राज्य सरकार के स्वामित्व में है। स्टेडियम का नाम पूर्व सेअरा राज्यपाल प्लचिदो अदेरल्दो कैस्टलन के नाम पर है।
एस्टैडियो बीरा-रियो
एस्टैडियो बीरा-रियो ( () गुऐबा नदी के बगल में अपने स्थान के कारण, पोर्टो एलेग्रे, ब्राजील में एक फुटबॉल स्टेडियम है। स्टेडियम कि 51,300 की क्षमता है।
संयुक्त राज्य राष्ट्रपति चुनाव, 2012
संयुक्त राज्य अमेरिका के राष्ट्रपति चुनाव, 2012 चार वर्ष के अन्तराल पर होने वाले 57वें अमेरिकी राष्ट्रपति चुनाव थे। यह मंगलवार, नवम्बर 6, 2012 को सम्पन्न हुआ। पदस्थ राष्ट्रपति बराक ओबामा और उपराष्ट्रपति जो बिडेन ने पुनः चुनाव जीता।
नुब्रा घाटी
नुब्रा घाटी एक तीन भुजाओं वाली घाटी है जो लद्दाख घाटी के उत्तर-पूर्व में स्थित है। यह श्योक और नुब्रा नदियों के संगम से बनी है। श्योक नदी उत्तर पश्चिम की ओर बहती है और नुब्रा नदी एक न्यूनकोण बनाते हुए इसमें उत्तर-उत्तर पश्चिम से आ कर मिलती है। श्योक नदी आगे जाकर सिन्धु नदी में मिलती है। नुब्रा की केन्द्रीय बस्ती दिस्कित की दूरी लेह से १५० कि॰मी॰ है।
इस घाटी की औसत ऊँचाई ३,०३८ मी॰ यानी १०,००० फीट है। यहाँ के स्थानीय लोगों के अनुसार इसका प्राचीन नाम डुमरा (फूलों की घाटी) था। यहाँ पहुँचने के लिये लेह से खर्दुंग ला दर्रे से होकर जाया जाता है।
हिस्पर हिमनद
हिस्पर हिमनद हिमालय पर्वत तंत्र के काराकोरम श्रेणी में स्थित 61 कि॰मी॰ लम्बा हिमनद है। वर्तमान में यह पाकिस्तान अधिकृत कश्मीर का हिस्सा है और लद्दाख के बालिस्तान क्षेत्र में आता है। वस्तुतः ये इलाका एक शीत मरुस्थल है। इसके सहायक के रूप में उत्तरी ढालों से उतरने वाले घाटी हिमनद हारामोश मैसिफ से आते हैं और दक्षिणी ढालों से उतरने वाले कान्जुत सर मैसिफ से। यह बियाफो हिमनद से हिस्पर ला दर्रे के समीप ५,१२८ मी॰ की ऊँचाई पर मिलता है और दोनों संयुक्त रूप से विश्व का सबसे बड़ा (गैर-ध्रुवीय) हिमनद तंत्र बनाते हैं।  यह हिमनद दो प्राचीन पर्वतीय राज्यों नागर और बालिस्तान को जोड़ता है। हिस्पर हिमनद के अगल-बगल पर्वतीय ढालों की तीव्रता और इसके पार्श्व मोरेनों के गोलाश्मों की प्रकृति ऐसी है जो यहाँ ट्रेकिंग को ख़ासा मुश्किल बनाती है।  इसके चार सहायक हिमनदों को पार करना सबसे मुश्किल और खतरनाक काम होता है।
हिस्पर नदी जो हुंजा नदी की सहायक है इसी हिमनद के पिघलने से उत्पन्न जल से निकलती है। हिस्पर तक लद्दाख के स्कार्डू से होकर पहुँचा जा सकता है।
श्योक नदी
श्योक नदी (उईग़ुर भाषा में अर्थ - मृतकों की नदी) भारत के लद्दाख़ क्षेत्र में बहने वाली नदी है। इसका आरम्भ रिमो हिमानी में होता है जो सियाचिन हिमानी की एक जिह्वा है। काफ़ी दूरी तक यह लद्दाख पर्वत श्रेणी के उत्तर में सिन्धु नदी के समानांतर बहती है (सिन्धु नदी इस पर्वत श्रेणी के दक्षिण में बहती है)। नुब्रा नदी श्योक की सहायक नदी है जो नुब्रा घाटी में इससे मिलती है। यह अन्त में गिलगित बल्तिस्तान में प्रवेश करती है (जो पकिस्तान के कब्ज़े में है लेकिन जिसपर भारत सम्प्रभुता का दावा करता है) और वहाँ सिन्धु नदी में विलय हो जाती है।
गोलाध्याय
गोलाध्याय, भास्कराचार्य द्वारा रचित ग्रन्थ सिद्धान्त शिरोमणि के चार भागों में से एक भाग है। अन्य तीन भाग लीलावती, बीजगणित, तथा ग्रहगणित हैं।
इसमें चक्रवाल गणित का एक प्रश्न देखिए-
करणकौतूहल
करणकौतूहल, भास्कराचार्य द्वारा लिखित एक ग्रन्थ है। भास्कराचार्य अपने समय के सुप्रसिद्ध गणितज्ञ थे। करणकौतूहल से पहले इन्होनें सिद्धान्त शिरोमणि नामक एक और ग्रन्थ की रचना की थी।
करणकौतूहल में खगोलवैज्ञानिक गणनाएँ हैं। पंचांग आदि बनाने के समय इसे अवश्य देखा जाता है।
स्वामी भक्तिसिद्धान्त सरस्वती
स्वामी भक्तिसिद्धान्त सरस्वती गोस्वामी प्रभुपाद (6 फ़रवरी 1874 – 1 जनवरी 1937) गौडीय वैष्णव सम्प्रदाय के प्रमुख गुरू एवं आध्यात्मिक प्रचारक थे। उन्हें 'भक्तिसिद्धान्त सरस्वती ठाकुर' भी कहते हैं। उनका मूल नाम "विमल प्रसाद दत्त" था।  श्रीकृष्ण की भक्ति-उपासना के अनन्य प्रचारकों में स्वामी भक्तिसिद्धान्त सरस्वती गोस्वामी का नाम अग्रणी है। उन्हीं से प्रेरणा और आशीर्वाद प्राप्त कर स्वामी भक्तिवेदान्त प्रभुपाद ने पूरे संसार में श्रीकृष्ण भावनामृत संघ की शाखाएं स्थापित कर लाखों व्यक्तियों को हिन्दूधर्म तथा भगवान श्रीकृष्ण का अनन्य भक्त बनाने में सफलता प्राप्त की थी।
स्वामी भक्तिसिद्धान्त का जन्म 20 जुलाई 1873 को चैतन्य महाप्रभु की शिष्य परम्परा के महान वैष्णव आचार्य भक्ति विनोद ठाकुर के पुत्र के रूप में जगन्नाथपुरी में हुआ था। गौड़ीय सम्प्रदाय के आचार्य पिताश्री से उन्हें बचपन में ही श्रीकृष्ण भक्ति का प्रसाद मिला था। श्रीमद्भगवद्गीता तथा चैतन्य महाप्रभु के पावन जीवन चरित्र ने उन्हें श्रीकृष्ण भक्ति के प्रचार-प्रसार की प्रेरणा दी।
भक्ति सिद्धान्त युवावस्था से ही अंग्रेजी तथा बंगला के प्रभावी वक्ता थे। युवा पीढ़ी विशेषकर उनके व्याख्यान सुनकर मंत्र-मुग्ध हो जाती थी। वे दक्षिणेश्वर मन्दिर जाकर प्राय: स्वामी रामकृष्ण परमहंस तथा स्वामी विवेकानन्द के सान्निध्य का लाभ उठाते थे।
कुरकुरे
कुरकुरे पेप्सिको द्वारा उत्पादित और विपणन किए जाने वाले मकई पफ़्स का एक ब्रांड है, और पहली बार 1999 में भारत में निर्मित किया गया था।
कुरकुरे मुख्य रूप से भारत में निर्मित और बेचा जाता है; यह पाकिस्तान और बांग्लादेश में भी उपलब्ध है। भारत में कुरकुरे निम्नलिखित स्वादों में उपलब्ध है:इन स्वादों के अतिरिक्त कुरकुरे को विभिन्न अवसरों जैसे पूजा, दिवाली में अन्य प्रकार के स्वादों में भी बनाया जाता है और सीमित संस्करणों में फ्लेवर भी बनाए जाते हैं।
सचिन तेंदुलकर के अन्तरराष्ट्रीय क्रिकेट शतकों की सूची
सचिन तेंदुलकर भारत के भूतपूर्व अंतरराष्ट्रीय क्रिकेट खिलाड़ी और कप्तान हैं। व्यापक रूप से अपनी पीढ़ी के महानतम बल्लेबाज के रूप में स्वीकार किए जाने वाले, वे अंतरराष्ट्रीय क्रिकेट में सबसे अधिक रन बनाने वाले खिलाड़ी हैं। तेंदुलकर ने अंतरराष्ट्रीय क्रिकेट परिषद द्वारा आयोजित टेस्ट मैचों और एकदिवसीय मैचों में सबसे अधिक शतक (१०० या इससे अधिक रन) बनाये हैं। टेस्ट मैचों में उनके कुल ५१ शतक और एकदिवसीय मैचों में ४९ शतक एक बल्लेबाज द्वारा सर्वाधिक शतकों के विश्व कीर्तिमान हैं। उन्होंने अपना अन्तिम शतक मार्च २०१२ में बांग्लादेश के विरुद्ध बनाया। इस मैच में उन्होंने ११४ रन बनाकर अपने अन्तरराष्ट्रीय शतकों का शतक पूर्ण किया, ऐसा शतक बनाने वाले वो दुनिया के प्रथम और एकमात्र क्रिकेट खिलाड़ी हैं।
सन् १९८९ में टेस्ट क्रिकेट में पदार्पण करने के बाद, तेंदुलकर ने १९९० में मैनचेस्टर के ओल्ड ट्रैफर्ड में इंग्लैंड के विरुद्ध अपना पहला शतक बनाया; उन्होंने नाबाद ११९ रन बनाए। टेस्ट मैचों में, तेंदुलकर ने टेस्ट क्रिकेट खेलने वाले सभी देशों के विरुद्ध शतक बनाए हैं, और उनमें से प्रत्येक के विरुद्ध १५० रन बनाने वाले वे दूसरे बल्लेबाज हैं। उन्होंने ज़िम्बाब्वे के अलावा टेस्ट क्रिकेट खेलने वाले सभी देशों के, कम से कम एक क्रिकेट के मैदान में शतक बनाया है। अक्टूबर २०१० में, तेंदुलकर ने बंगलौर में ऑस्ट्रेलिया के विरुद्ध 20 वीं बार १५० रन बनाकर, ब्रायन लारा के १९ बार १५० या इससे अधिक रन बनाने के कीर्तिमान को पीछे छोड़ दिया। उन्होंने सन् २००४ में अपनी सर्वाधिक रन संख्या बनाई। उन्होंने बंगबंधु नेशनल स्टेडियम, ढाका में बांग्लादेश के खिलाफ नाबाद २४८ रन बनाए। तेंदुलकर ने छह दोहरे शतक बनाए और १५ अवसरों पर नाबाद रहे। उनके शतक ३० अलग-अलग क्रिकेट के मैदानों से आए हैं, जिनमें से २८ भारत के बाहर के स्थानों में बनाए गए हैं। तेंदुलकर ९० और ९९ के स्कोर के बीच नौ बार ख़ारिज हुए हैं।
हालांकि तेंदुलकर ने सन् १९८९ में अपना वनडे पर्दापण किया था, लेकिन इसके पांच साल बाद ही उन्होंने इस प्रारूप में अपना पहला शतक बनाया। उन्होंने सितंबर 1994 में आर० प्रेमदासा स्टेडियम, कोलंबो में सिंगर वर्ल्ड सीरीज़ के तीसरे मैच में ऑस्ट्रेलिया के विरुद्ध ११० रन बनाये। वनडे में, तेंदुलकर ने ११ अलग-अलग विरोधियों के विरुद्ध शतक बनाए हैं। उन्होंने उन सभी क्रिकेट राष्ट्रों के विरुद्ध शतक बनाए हैं, जिनके पास स्थायी एक दिवसीय अंतर्राष्ट्रीय दर्जा है। वह एकदिवसीय मैचों में दोहरा शतक लगाने वाले पहले बल्लेबाज हैं। उन्होंने २०१० में कप्तान रूप सिंह स्टेडियम, ग्वालियर में दक्षिण अफ्रीका के विरुद्ध दोहरा शतक बनाया था। उन्होंने भारत में १९ और दूसरे देशों में ३० एकदिवसीय शतक बनाए हैं, इनमें से सात शतक शारजाह क्रिकेट एसोसिएशन स्टेडियम में बनाए हैं। उन्हें ९० और ९९ के स्कोर के बीच १८ बार और ८० और ८९ के स्कोर के बीच १७ बार ख़ारिज हुए हैं।
ज़ोया अफ़रोज़
ज़ोया अफ़रोज़ (जन्म: १० जनवरी १९९४) एक भारतीय अभिनेत्री और मॉडल हैं। हम साथ-साथ हैं और 'कुछ ना कहो' जैसी फिल्मों में काम करने वाली जोया ने नौ साल की उम्र में अभिनय की दुनिया में कदम रखा था। उन्होंने टीवी शो 'सोन परी' में भी काम किया है।
ज़ोया अफ़रोज़ लखनऊ, उत्तर प्रदेश भारत में पैदा हुई थीं।
मुवाताल्ली द्वितीय
मुवाताल्ली द्वितीय (१२९५-१२७२ ईसापूर्व) हित्तिते साम्राज्य का राजा था। वह रामेसेस द्वितीय के विरुद्ध लड़ें गए अपने युद्ध कादेश के युद्ध के लिए प्रसिद्ध है।
मसूद हुसैन ख़ान
मसूद हुसैन ख़ान (28 जनवरी 1919 - 16 अक्टूबर 2010) एक प्रख्यात भारतीय शिक्षाविद, भाषाविद् और साहित्यकार थे। वे अलीगढ़ मुस्लिम विश्वविद्यालय में सामाजिक विज्ञान के पहले प्रोफेसर एमेरिटस थे और नई दिल्ली स्थित केन्द्रीय विश्वविद्यालय जामिया मिलिया इस्लामिया के पांचवें कुलपति थे। वर्ष-१९८४ में उनकी साहित्यिक आलोचना की पुस्तक "इक़बाल की नज़री–ओ–अमली शेरियात" के लिए उन्हें साहित्य अकादमी पुरस्कार प्रदान किया गया था।
अर्श मलसियानी
अर्श मलसियानी (1908 – 1979) (उर्दू:عرش ملسیانی  ) जन्म नाम: बाल मुकंद (उर्दू: بال مکند), उर्दू के एक प्रख्यात भारतीय शायर और लेखक थे। वे उर्दू और फारसी के विद्वान तथा उर्दू शायर लाभु राम जोश मल्सियाना के पुत्र थे। वर्ष 1948 से 1968 के सेवानिवृति तक उन्होंने भारत सरकार के प्रकाशन विभाग में पहले "आज कल" उर्दू पत्रिका के सहायक संपादक और उसके बाद 1954 में जोश मलीहाबादी के बाद संपादक का दायित्व निभाया।
उनकी कविता के चार संग्रह "कुंदा रंग", "चांग ओ अहंग", "शरार ए संग" और "अहंग ए हिजाज़" प्रकाशित हुए हैं। मौलाना अबुल कलाम आज़ाद पर उनकी आत्मकथा की पुस्तक 1976 में प्रकाशित हुई।
वुट्ज इस्पात
वुट्ज इस्पात (Wootz steel) एक विशेष गुणों वाला इस्पात है जिसका विकास भारत में ईसापूर्व 300 हुआ था। इसी इस्पात से दमिश्क इस्पात बनती थी।
'वुट्ज' (wootz) शब्द दक्षिण भारतीय भाषाओं में 'पिघलाना' तथा 'इस्पात' के लिये प्रयुक्त शब्दों से बहुत मेल खाता है।
भारत में वुट्ज इस्पात का निर्माण खूब होता था। यहाँ से इसका निर्यात मध्य पूर्व के देशों को होता था जहाँ इससे दमिश्क इस्पात बनती थी जिससे तलवार की ब्लेडें बनतीं थीं। वुट्ज इस्पात की एक प्रमुख विशेषता यह है कि यह कठोर होती है तथा इससे बनी तलवार की ब्लेडें तेज धार वाली होने के साथ-साथ दृढ होतीं हैं।
विश्वेश्वर प्रसाद कोइराला
विश्वेश्वर प्रसाद कोइराला (1914 - 21 जून 1982) नेपाल के प्रथम जन निर्वाचित प्रधानमन्त्री थे। वे नेपाली व हिन्दी भाषा के साहित्यकार भी हैं। उन्होंने अपने जीवन के अधिकांश समय नेपाली कांग्रेस पार्टी का नेतृत्व किया ‍और 1959 से 1960 तक नेपाल के प्रधानमन्त्री रहे। वे नेपाली में लोकतंत्र की स्थापना के लिए मृत्यु पर्यन्त लड़ते रहे। श्री कोइराला ने नेपाली भाषा साहित्य में मनोवैज्ञानिक कथा का नया प्रयोग आरम्भ किया।
भारत में सिक्का-निर्माण
ईसापूर्व प्रथम सहस्राब्दी में भारत के शासकों द्वारा सिक्कों की निर्माण का कार्य आरम्भ हो चुका था। प्रारम्भ में मुख्यतः ताँबे तथा चाँदी के सिक्कों का निर्माण हुआ।
हाल में द्वारका की प्राचीन नगरी में छेदयुक्त प्रस्तर मुद्राएँ मिली हैं जिनका काल लगभग पाँच हजार वर्ष से भी अधिक पुराना है। यह भी अच्छी तरह ज्ञात है कि भारत में मौर्य वंश (322–185 BCE) के बहुत पहले से ही धातु के सिक्कों का निर्माण शुरू हो चुका था। आधुनिक कार्बन तिथिकरण (carbon dating) के अनुसार ये धातु के सिक्के ५वीं शदी ईसापूर्व से भी पहले के हैं।
भारत में तुर्कों और मुगलों के शासन के समय विशेष परिवर्तन यह आया कि सिक्कों पर अरबी लिपि का प्रयोग किया जाने लगा। १९वीं शताब्दी में ईस्ट इण्डिया कम्पनी ने भारत में एकसमान मुद्रा का प्रचलन किया।
भारत में प्रथम सिक्का बिहार व पूर्वी उत्तर प्रदेश में चलाए गए थे
एन॰डी॰ सुन्दरावादिवेलु
नायडूपक्कम दुराईस्वामी सुन्दरावादिवेलु (; १२ अक्टूबर १९११– १२ अप्रैल १९९३) मद्रास विश्वविद्यालय के पूर्व कुलपति थे। उन्हें साहित्य और शिक्षा के क्षेत्र में योगदान के लिए भारत सरकार ने १९६१ में पद्म श्री पुरस्कार से सम्मानित किया।
प्रेमन्द्र मित्र
प्रेमन्द्र मित्र (; १९०४–१९८८) बंगाली भाषा के कवि और उपन्यासकार थे। उन्हें साहित्य और शिक्षा के क्षेत्र में योगदान के लिए १९६१ में भारत सरकार ने पद्म श्री पुरस्कार से पुरस्कृत किया। इनके द्वारा रचित एक कविता–संग्रह सागर थेके फेरा  के लिये उन्हें सन् 1957 में साहित्य अकादमी पुरस्कार से सम्मानित किया गया।
रघुनाथ कृष्ण फडके
रघुनाथ कृष्ण फडके (१८८४–१९७२) एक भारतीय कलाकार थे जो मूर्तिकला के लिए प्रसिद्ध थे। उन्हें कला के क्षेत्र में १९६१ में भारत सरकार ने पद्म श्री से पुरस्कृत किया।
परीक्षण विधि
किसी परीक्षण के लिये निर्धारित प्रक्रिया परीक्षण विधि (test method) कहलाती है। सही परीक्षण के लिये सुविचारित परीक्षण विधि का उपयोग करना बहुत आवश्यक है। परीक्षण वह मानकीकृत साधन है जिसके द्वारा संपूर्ण मानव व्यवहार के विभिन्न पक्षों (योग्यताओं उपलब्धियां क्षमताएं उपयोगिता रुचि एवं व्यक्तित्व) संबंधी विशेषताओं का मात्रात्मक एवं गुणात्मक अध्ययन किया जाता है
कमलाबाई होसपेट
कमलाबाई होसपेट (उन्हें कमलाताई होसपेट के नाम से भी जाना जाता है) (१८९६–१९८१) नागपुर स्थित मटरू सेवा संघ नामक सामाजिक संस्था की सहसंस्थापिका थी। इसमें उनकी सहयोगी वेणुताई नेने थीं। उन्हें उनके सामाजिक कार्यों के लिए १९६१ में भारत सरकार ने पद्म श्री और बाद में १९८० में जमनालाल बजाज पुरस्कार से सम्मानित किया।
स्वतः नियंत्रण
नियंत्रण सिद्धान्तों का उपयोग करते हुए, मानव हस्तक्षेप के बिना ही किसी प्रक्रम के चरों को नियंत्रित करना स्वतः नियंत्रण (Automatic control) कहलाता है।
संयुति दिवस
संयुति दिवस वह समयावधि है जिसमे कोई ग्रह जिस पिण्ड का चक्कर लगा रहा होता है उसके संदर्भ में अपनी धुरी पर एक बार घूम जाता है। पृथ्वी के संयुति दिवस को सौर दिवस कहते हैं।
प्रधान मध्याह्न रेखा
पृथ्वी पर 0° देशान्तर पर खींची गई मध्याह्न रेखा प्रधान मध्याह्न रेखा, प्रधान याम्योत्तर, या ग्रीनविच रेखा कहलाती है। दुनिया का मानक समय इसी रेखा से निर्धारित किया जाता हैं (कोरडिनेटिड युनिवर्सल टाइम -UTC)। लन्दन के एक शहर ग्रीनविच इसी रेखा पर स्थित हैं इसलिय इसे ग्रीनविच रेखा भी कहते है। प्रधान मध्याह्न रेखा के पूर्व ने स्थित 180° तक के देशान्तर, पूर्वी देशान्तर तथा पश्चिम की ओर स्थित देशान्तर, पश्चिमी देशान्तर कहलाते हैं।
दुला भाया काग
दुला भाया काग (२५ नवम्बर १९०२ – २२ फ़रवरी १९७७) प्रसिद्ध कवि, समाज सुधारक और स्वतंत्रता सेनानी थे। उनका जन्म गुजरात के महुवा के निकटवर्ती गाँव मजदार में हुआ। वो चारण जाति के थे। उन्हें वर्ष १९६२ में भारत सरकार ने साहित्य और शिक्षा के क्षेत्र में पद्म श्री पुरस्कार से सम्मनित किया।
गोस्था पाल
गोस्था बेहरी पॉल (२० अगस्त १८९६ – ८ अप्रैल १९७६) भारतीय पेशेवर फुटबॉल खिलाड़ी थे। उनका जन्म बंगाल प्रेसिडेन्सी के फ़रिदाबाद जिले के भोजेश्वर (वर्तमान में बांग्लादेश में स्थित) में हुआ। वो बचपन में ही कोलकाता आ गये और जीवन भर कोलकाता में ही रहे। भारत सरकार ने १९६२ में उन्हें खेलों के लिए पद्म श्री पुरस्कार से सम्मनित किया।
नरी कांट्रेक्टर
नरीमन जमशेदजी "नरी" कांट्रेक्टर (जन्म ७ मार्च १९३४, गोधरा, गुजरात) एक पूर्व क्रिकेट खिलाड़ी हैं। वो बायें हाथ के सलामी बल्लेबाज थे। उनका १९६२ में गम्भीर चोट के कारण अन्तरराष्ट्रीय क्रिकेट कैरियर समाप्त हो गया। उन्हें १९६२ में भारत सरकार ने खेलों के क्षेत्र में पद्मश्री से पुरस्कृत किया।
पॉली उम्रीगर
पॉली उम्रीगर (२८ मार्च १९२६ – ७ नवम्बर २००६) भारतीय क्रिकेट खिलाड़ी थे। उन्होंने बॉम्बे क्रिकेट टीम के लिए प्रथम श्रेणी क्रिकेट खेला एवं भारतीय क्रिकेट टीम के लिए टेस्ट क्रिकेट लिए खेले। उन्हें वर्ष १९६२ में भारत सरकार ने पद्म श्री पुरस्कार से सम्मानित किया।
रामनाथन कृष्णन्
रामनाथन कृष्णन् (जन्म ११ अप्रैल १९३७, मद्रास, भारत) सेवानिवृत भारतीय टेनिस खिलाड़ी हैं। वो १९५० और ६० के दशक में दुनिया के सर्वश्रेष्ठ खिलाड़ियों में से एक थे। उन्हें भारत सरकार ने १९६२ में पद्मश्री पुरस्कार से सम्मानित किया।
बृज कृष्ण चांदीवाला
बृज कृष्ण चांदीवाला भारतीय स्वतंत्रता सैनानी थे। वो मूल रूप से दिल्ली के हैं। उन्हें उनके सामाजिक कार्यों के लिए भारत सरकार ने १९६३ में पद्म श्री पुरस्कार प्रदान किया।
मेलविल डि मेलो
"मेलविल डि मेलो"' (१९१३ – ४ जून १९८९) आकाशवाणी में भारतीय रेडियो प्रसारक थे। वो उच्च गुणवता की रपटों और स्वतंत्र भारत में विभिन्न समयों पर उत्तम भाष्य के लिए जाने जाते थे। उनका सबसे महत्वपूर्ण कार्य दिल्ली में महात्मा गाँधी के दाह संस्कार को लगातार सात घण्टे तक प्रसारित करने के लिए जाना जाता है। उन्हें उनकी प्रसारण सेवा के लिए भारत सरकार ने १९६३ में पद्म श्री पुरस्कार से सम्मानित किया।
डि मेलो की शिक्षा 'सेंट जॉर्ज कॉलेज, मसूरी' से आरम्भ हुई। रेडियो पर काम करने से पहले उन्हें पंजाब रेजीमेण्ट में लेफ्टिनेंट की नौकरी मिली। उनका विवाह कोरली एम्मा डि मेलो से हुआ।
पुर्णेन्दु कुमार बनर्जी
पुर्णेन्दु कुमार बनर्जी (७ दिसम्बर १९१७ – ८ फ़रवरी २००३) भारत-चीन युद्ध के दौरान चीन में भारत के उपराजदूत थे। उन्हें भारत सरकार ने १९६३ में पद्म श्री पुरस्कार से सम्मनित किया। वो कोस्टा रीका में प्रथम भारतीय राजदूत बने।
सैयद मुश्ताक अली
सैयद मुश्ताक अली Mushtaq Ahmad() (१७ दिसंबर १९१४ - १८ जून २००५) एक भारतीय क्रिकेट टीम के खिलाड़ी थे, जो दाएं हाथ के सलामी बल्लेबाज़ रहे जिन्होंने एक भारतीय खिलाड़ी के रूप में पहली बार विदेशी धरती पर टेस्ट शतक लगाया था। यह कारनामा उस किया जब जब उन्होंने १९३६ में ओल्ड ट्रैफर्ड में इंग्लैंड के खिलाफ ११२ रनों की पारी खेली थी। मुश्ताक आली दाएं हाथ से बल्लेबाजी किया करते थे जबकि गेंदबाजी बाएं हाथ से ऑर्थोडॉक्स स्पिन गेंद फेंकते थे। उन्होंने घरेलू मैचों में अक्सर ऑल-राउंडर के रूप में प्रदर्शन किया था। मुश्ताक अली को उनकी सुंदर बल्लेबाजी शैली और स्वभाव के लिए जाना जाता था।
मुश्ताक अली सी॰ के॰ नायडू की खोज थे जिन्होंने उन्हें १३ साल की उम्र में इंदौर में मिले थे और उनके क्रिकेट कौशल को विकसित करने में मदद की।
वह विज्डन क्रिकेटर्स अल्मनाक स्पेशल अवार्ड विजेता रह चुके है जिन्होंने १९३६ के दौरे में चार प्रथम श्रेणी शतक बनाए थे। वह एक सलामी बल्लेबाज़ या मध्य-क्रम के दाएं हाथ के बल्लेबाज थे। कुल मिलाकर, उन्होंने ११ टेस्ट खेले। उन्होंने कलकत्ता में इंग्लैंड के खिलाफ ५ से ८ जनवरी १९३४ में टेस्ट में पदार्पण किया था और अपना अंतिम टेस्ट मैच ३८ साल की उम्र में ६ से १० फरवरी १९५२ में इंग्लैंड के खिलाफ मद्रास में खेला था। अपने पूरे करियर में उन्होंने ३२.२१ की औसत से ६१२ रन बनाए जिसमें २ शतक और ३ अर्धशतक रहे।
मुश्ताक अली ने क्षेत्रीय टीमों और निजी क्लबों के लिए बड़े पैमाने पर खेला जब तक उन्हें भारतीय क्रिकेट टीम में मौका नहीं मिला था। वह न केवल एक महान खिलाड़ी थे, बल्कि अपने समय के एक लोकप्रिय सुपरस्टार और भारतीय युवाओं के लिए एक आइकन थे। एक अन्य महान बल्लेबाज विजय मर्चेंट के साथ मुश्ताक अली की आक्रामकता और शक्तिशाली बल्लेबाजी कई सालों तक देखने को मिली जिसमें कई बड़ी-बड़ी साझेदारियाँ रही।
उन्होंने सी॰ के॰ नायडू जैसे अन्य दिग्गजों के साथ रणजी ट्रॉफी के लिए राष्ट्रीय चैम्पियनशिप में होल्कर के लिए क्रिकेट खेला। उन्हें १९६४ में पद्मश्री से सम्मानित किया गया और खेल में उनके योगदान के लिए मैरीलेबोन क्रिकेट क्लब का आजीवन सदस्य बनाया गया। ९० साल की आयु में उनका निधन हुआ था।
एम॰जे॰ गोपालन
मोरप्पकम जोस्यम गोपालन (६ जून १९०९, मोरप्पकम, तमिलनाडु, भारत – २१ दिसम्बर २००३, चेन्नई) एक भारतीय खिलाड़ी थे जिन्होंने भारतीय टीम के सदस्य के रूप में क्रिकेट और हॉकी खेली। उन्हें भारत सरकार ने १९६४ में पद्म श्री से सम्मानित किया।
पी॰सी॰ सरकार
प्रोतुल चन्द्र सरकार (२३ फ़रवरी १९१३ – ६ जनवरी १९७१) प्रसिद्ध जादूगर थे। उन्हें भारत सरकार ने वर्ष १९६४ में पद्मश्री से पुरस्कृत किया।
विनायक पांडुरंग करमरकर
विनायक पांडुरंग करमरकर (१८९१– १९६७) भारतीय कलाकार थे जिन्हें मूर्तियाँ बनाने के लिए जाना जाता था। उन्हें भारत सरकार ने १९६४ में पद्म श्री से पुरस्कृत किया।
चरणजीत सिंह
चरणजीत सिंह (जन्म 3 फ़रवरी 1931, उना, हिमाचल प्रदेश) पूर्व भारतीय हॉकी खिलाड़ी और 1964 ग्रीष्मकालीन ओलंपिक हॉकी टीम के कप्तान रहे हैं। उन्हें भारत सरकार ने १९६४ में पद्म श्री से सम्मानित किया। वे हिमाचल प्रदेश विश्वविद्यालय, शिमला में शारीरिक शिक्षा विभाग के निदेशक पद पर भी रहे हैं।
अनन्त आत्माराम काणेकर
अनन्त आत्माराम काणेकर (२ दिसम्बर १९०५ – १९८०) मराठी लेखक थे भारत सरकार ने १९६५ में उन्हें पद्म श्री से पुरस्कृत किया।
हरीश चन्द्र सिंह रावत
हरीश चन्द्र सिंह रावत (३ जुलाई १९३४ – २० जनवरी २००८) एक भारतीय पर्वतारोही थे जो १९६५ में माउंट एवरेस्ट पर चढ़े। १९६५ में भारत सरकार ने उन्हें पद्म श्री से पुरस्कृत किया।
जैक गिब्सन (अध्यापक)
जॉन ट्रेवर्स मेंड्स गिब्सन (सामान्यतः जैक गिब्सन) (३ मार्च १९०८ - २३ अक्टूबर १९९४) एक भारतीय विद्वान और अध्यापक थे। १९६५ में भारत सरकार ने उन्हें पद्म श्री पुरस्कार से सम्मानित किया।
रविशंकर रावल
रविशंकर रावल (१८९२– १९७७) भारतीय चित्रकार, कला अध्यापक, कला समीक्षक, पत्रकार और निबंधकार थे। वो गुजराती मूल के थे। उन्होंने "विसवीं सदी" नामक पत्रिका के लिए भी काम किया। १९६५ में भारत सरकार ने उन्हें पद्म श्री से सम्मानित किया।
वुप्पलादादियम नगय्या
चित्तोर वि॰ नगय्या (जन्म वुप्पलादादियम नगय्या) भारतीय अभिनेता, फ़िल्म निर्देशक, निर्माता, लेखक और पार्श्व गायक थे। उन्हें भारत सरकार ने १९६५ में पद्म श्री से पुरस्कृत किया।
विल्सन जोन्स (बिलियर्ड्स खिलाड़ी)
विल्सन लियोनेल गार्तोन जोन्स (२ मई १९२२ – ५ अक्टूबर २००३) भारत के पेशेवर बिलियर्ड्स खिलाड़ी थे। उन्हें भारत सरकार ने १९६५ में पद्म श्री और १९६६ में द्रोणाचार्य पुरस्कार से सम्मानित किया।
लक्ष्मी मजुमदार
लक्ष्मी मजुमदार दिल्ली से नवम्बर १९६४ से अप्रैल १९८३ तक भारतीय स्काउटिंग संगठन भारत स्काउट और गाइड के राष्ट्रीय आयुक्त रहीं। उन्हें १९६५ में भारत सरकार ने पद्म श्री पुरस्कार से सम्मानित किया।
निर्मल कुमार बोस
निर्मल कुमार बोस (२२ जनवरी १९०१ – १५ अक्टूबर १९७२) भारतीय मानवविज्ञानी थे। उन्हें भारत सरकार ने १९६३ में पद्म श्री पुरस्कार से नवाज़ा।
हरी शंकर शर्मा
हरी शंकर शर्मा (१८९१ – १९६८) भारत के ऊर्दू शायर और हिन्दी कवि थे। उन्हें १९६६ में भारत सरकार ने पद्म श्री से सम्मानित किया।
जगदीश प्रसाद
पण्डित जगदीश प्रसाद (१९३७ – १८ जुलाई २०११) कलकत्ता आधारित पटियाला घराने के हिन्दुस्तानी शास्त्रीय गायक थे। उन्हें १९६६ में भारत सरकार ने पद्म श्री पुरस्कार से सम्मानित किया।
कृष्ण लाल
कृष्ण लाल (२ फ़रवरी १९१७ – २३ जून १९८०) मध्य प्रदेश के महू में जन्मे कृष्ण लाल हॉकी के प्रसिद्ध खिलाडी थे। कृष्ण लाल 1948 की ओलिंपिक स्वर्ण विजेता हॉकी टीम के कप्तान थे। 1966 में भारत सरकार ने उन्हें पद्म श्री से पुरस्कृत किया। 2 फरवरी 1917 को गरीब धनगर ,गड़ेरिया परिवार में जन्म हुआ था मध्यप्रदेश के माहू नामक जगह पर जंहा अम्बेडकर जन्मे थे ये मुम्बई पश्चिम रेलवे में मोटरमैन थे
वरहिया जैन
भारत में दिगंबर जैन आम्नाय की 84 उपजातियों में से 'वरहिया' भी एक जैन उपजाति है। यह किसी अन्य जैन जाति की उपशाखा न होकर एक प्राचीन व स्वतन्त्र जाति है, जो दिगंबर जैन परंपरा में दृढ़ श्रद्धान रखती है। नरवर (नलपुर) के प्रतापी नरेश राजा नल की वंश परंपरा में सूर्यदेव (सूर्यसेन) के पुत्र वीरमचन्द की संतति को वरहिया जैन जाति के पूर्वपुरूष होने का गौरव प्राप्त है। वीरमचन्द की कई पीढियां गुजरने के बाद यह वंश 8 प्रमुख गौत्रों में विभाजित हुआ जो चौधरी, पलैया, भंडारी, एछिया, सेंथारिया, पहाड़िया और नोने नाम से प्रसिद्ध हैं। कालांतर में 28 और गौत्र अस्तित्व में आये। इस प्रकार वर्तमान में वरहिया जाति में 36 गौत्र हैं। म.प्र.के ग्वालियर और शिवपुरी जनपदों में व उ.प्र.के आगरा जनपद में यह जाति सामान्यतः निवासरत है। वरहिया पद एक गुणवाची विशेषण है जिसका अर्थ-निरूपण 'श्रेष्ठ ह्रदय वाले जन'के रूप में किया जाता है।
उरुग्वे नदी
उरुग्वे नदी (स्पेन: Río Uruguay, स्पेनिश उच्चारण: [uɾuˈɣwai]; पुर्तगाली: Rio Uruguai, पुर्तगाली उच्चारण: [uɾuˈɡwaj]) दक्षिण अमेरिका में बहने वाली एक नदी है। यह उत्तर से दक्षिण की ओर बहती है और ब्राजील, अर्जेंटीना और उरुग्वे की अंतर्राष्ट्रीय सीमाओं के कुछ हिस्सों का निमार्ण करते हुए, अर्जेंटीना के ला मेसोपोटामिया के कुछ प्रान्तों को अन्य दो देशों से अलग करती है। ब्राजील में यह सांता कैटरीना और रियो ग्रांडे डो सुल राज्यों के मध्य में बहती है; वहीं अर्जेंटीना में मिशिनेस, कोरिएँटेस और एंट्रे रिओस प्रान्तों की पूर्वी सीमा को बनाती है और उरुग्वे में अर्तिगास, साल्टो, पेयसांडु और कोलोनिया हिस्सों की दक्षिणी सीमाओं का निर्माण करती है।
यह नदी 1,838 किलोमीटर लम्बी है और ब्राजील में सेरा डॉ मार से शुरू होती है। यह नदी अपने सफ़र में पाँच अन्तर्राष्ट्रीय पुलों को पार करती है। उरुग्वे नदी, पराना नदी के साथ मिल कर रिओ दे ला प्लाता नदी के मुहाने का निर्माण करते हुए अटलांटिक समुद्र में मिल जाती है।
पराना नदी
पराना नदी, दक्षिण मध्य अमेरिका में बहने वाली एक नदी है। यह ब्राजील, पैराग्वे और अर्जेंटीना में बहते हुए 4,880 किलोमीटर (3,030 मील) का सफ़र तय करती है। दक्षिण अमेरिका में बहने वाली नदियों में अमेज़न नदी के बाद यह दूसरी सबसे बड़ी नदी है। पराना नदी के नाम का अर्थ है 'समुद्र जैसी विशाल'। पहले यह पैराग्वे नदी में मिलती है और फिर और नीचे गिरते हुए उरुग्वे नदी में मिल जाती है और रिओ दे ला प्लाता नदी के मुहाने का निर्माण करते हुए अटलांटिक समुद्र में मिल जाती है।
सेती प्रथम
सेती प्रथम (१२९०-१२७९ ईसापूर्व) नविन साम्राज्य के उन्नीसवें वंश का दूसरा फैरो था और रामेसेस प्रथम का पुत्र था और रामेसेस महान का पिता था। उसके शासन काल पर कई इतिहासकारों की अलग अलग राय है। तोलेमैक काल के इतिहासकार मनेठो ने सेती को ५५ वर्ष का शासन काल दिया है जबकि आज के कई इतिहासकार ९ वर्ष और ११ वर्ष को सही मानते हैं। मध्यधरा के इतिहासकारों के अनुसार उसने मिस्र पे ११ वर्ष तक राज किया।
'सेती' का अर्थ है "देवता सेत का" जो यह संकेत करता है कि वह सेत का पूजक था।सेती का असली नाम था "सेती मेरेनपिताह" जिसका अर्थ था "देवता सेत का उपासक ,देवता पिताह का प्रिय"।
अठारहवें वंश के पतन के साथ ही मिस्र का पतन होना शुर हो गया था, तब अठारहवे वंश के अंतिम फैरो होरेम्हेब ने अपने अमात्य रामेसेस प्रथम को अपना उत्तराधिकारी नियुक्त किया। रामेसेस प्रथम ने केवल १७ महीने ही राज किया और फिर सेती ने राज किया। सेती ने कई युद्ध लड़े और मिस्र को दुबारा शक्तिशाली बनाया। उसने हित्तिते साम्राज्य से मिस्र के खोये हुए प्रान्त अपने अधीन किये और कादेश पर विजय भी पाई। सेती के अंतिम दिनों में कादेश के साथ अन्य कुछ प्रान्त दुबारा हित्तिते साम्राज्य के अधीन हो गए जिसे एक और बार फिर सेती के पुत्र रामेसेस द्वितीय ने मिस्र के अधीन किया। एक सफल और शक्तिशाली शासक होने के बावजूद सेती प्रथम गुमनामी में रहा क्युकी उसके पुत्र रामेसेस द्वितीय की प्रसिद्धी उससे कई ज्यादा थी।
मिस्र का उन्नीसवां वंश
मिस्र का उन्नीसवां वंश प्राचीन मिस्र का शक्तिशाली वंश था। इसकी स्थापना अमात्य रामेसेस प्रथम ने की थी, जिसे फैरो होरेम्हेब ने अपना उत्तराधिकारी चुना था। यह वंश रामेसेस द्वितीय और उसके विजयो के कारण जानी जाती है।
आयतचित्र
सांख्यिकी में आयतचित्र (Histogram) आँकड़े वितरण का ग्राफीय निरुपण है। यह सतत चर का प्रायिकता वितरण है जिसको सर्वप्रथम कार्ल पियर्सन ने प्रस्तावित किया था। आयतचित्र सारणीबद्ध आवृत्तियों का निरूपण है जिसे असतत अंतराल पर खड़े आयत द्वारा निरुपित किया जाता है। इसमें सम्बंधित अन्तराल का क्षेत्रफल प्रेक्षण की आवृत्ति के अनुक्रमानुपाति होता है। आयत की ऊँचाई भी सम्बंधित अन्तराल के आवृत्ति घनत्व अर्थात आवृत्ति और अन्तराल चौड़ाई के अनुपात के समान होती है। आयतचित्र का कुल क्षेत्रफल आँकड़ों की कुल संख्या के समान होता है। एक आयतचित्र को सम्बंधित आवृत्ति के साथ प्रसामान्यकृत करके भी प्रदर्शित किया जा सकता है।
तेलंगाना शकुंतला
तेलंगाना शकुंतला (९ जून १९५१ – १४ जून २०१४) प्रसिद्ध तेलुगु अभिनेत्री थीं। उन्हें तेलुगु फ़िल्मों में हास्य और ग्रामीण अभिनेत्री का किरदार निभाने के लिए जाना जाता है। १४ जून २०१४ को पूर्णहृद्रोध से उनका निधन हो गया।
यिंगलक चिनावाट
यिंगलक चिनावाट (, ; जन्म 21 जून 1967), अन्य नाम पु), थाईलैण्ड की व्यवसायी और राजनीतिज्ञ हैं। वो २०११ के आम चुनाव के बाद थाईलैण्ड की 28वीं प्रधानमंत्री बनी। यिंगलक थाईलैण्ड की प्रथम महिला और पिछले ६० वर्षों के इतिहास में सबसे युवा प्रधानमंत्री बनी।
मई २०१४ में थाईलैण्ड की सेना ने उन्हें प्रधानमंत्री के पद से हटा दिया।
संविधानी अदालत
High Court of Karnataka, Bangalore MMK.jpg
संविधानी अदालत अथवा संविधानी न्यायालय एक उच्च न्यायालय होता है जो मुख्यतः संवैधानिक नियमों को देखता है। इसका मुख्य कार्य नियमों के उल्लंघन को देखना और कुछ असंवैधानिक घटना का संज्ञान लेना होता है। इसके अतिरिक्त यह नये नियमों को भी देखता है और उसमें ध्यान रखता है कि कोई नया नियम किसी पुराने नियम के साथ विरोधाभाशी तो नहीं है।
यह सूची उन देशों की है जो अलग से संविधानी न्यायालय रखते हैं:
नलचम्पू
नलचम्पू एक चम्पूकाव्य है जिसके रचयिता त्रिविक्रम भट्ट हैं। संस्कृत साहित्य में चम्पूकाव्य का प्रथम निदर्शन इसी ग्रन्थ में हुआ है। इसमें चंपू का वैशिष्ट्य स्फुटतया उद्भासित हुआ है।
दक्षिण भारत के राष्ट्रकूटवंशी राजा कृष्ण (द्वितीय) के पौत्र, राजा जगतुग और लक्ष्मी के पुत्र, इंद्रराज (तृतीय) के आश्रय में रहकर त्रिविक्रम ने इस रुचिर चंपू की रचना की थी। इंद्रराज का राज्याभिषेक वि॰सं॰ 972 (915 ई.) में हुआ था और उनके आश्रित होने से कवि का भी वही समय है- दशम शती का पूर्वार्ध। इस चंपू के सात उच्छ्वासों में नल तथा दमयंती की विख्यात प्रणयकथा का बड़ा ही चमत्कारी वर्णन किया गया है। काव्य में सर्वत्र शुभग संभग श्लेष का प्रसाद लक्षित होता है।
मात्सुओ बाशो
मात्सुओ बाशो (१६४४-१६९४) एक महान जापानी कवि थे जो हाइकु काव्य विधा के जनक माने जाते हैं। हाइकु कविता की लोकप्रियता और समृद्धि में उनका विशेष योगदान है।
बाशो एक जैन संत थे। बाशो ने हाइकु को काव्य विधा के रूप में स्थापित किया। बाशो का बचपन का नाम ‘जिन शिचरो’ था। इनके शिष्य ने केले का पौधा भेंट में दिया तो उसे रोप दिया। वहीं अपनी कुटिया भी बना ली। ‘बाशो-आन’ (केला) के नाम पर अपना नाम भी बाशो कर लिया। बाशो हाइकु को दरबारी या अन्य शब्द क्रीड़ा से बाहर लेकर आए और काव्य की वह गरिमा प्रदान की कि विश्व भर की भाषाओं में इन छन्दों को प्राथमिकता दी जाने लगी। यह घुमक्कड़ और प्रकृति प्रेमी वीतरागी सन्त कहलाए। इन्हें प्रकृति और मनुष्य की एकरूपता में भरोसा था। जेन दर्शन में जो क्षण की महत्ता है, वह इनके काव्य का प्राण बनी। यात्रा के दौरान इनके लगभग दो हजार शिष्य बनें, जिनमें से ३०० पर्याप्त लोकप्रिय हुए। इनका मानना था कि सार्थक पाँच हाइकु लिखने वाला सच्चा कवि और दस लिखने वाला महाकवि कहलाने का हकदार है। इनका मानना था कि इस संसार का प्रत्येक विषय हाइकु के योग्य है। एकाकीपन, सहज अभिव्यक्ति और अन्तर्दृष्टि बाशो की तीन अन्त: सलिलाएँ हैं।
मात्सुओ बाशो जन्म एक समुराए घराने में १२ अक्टूबर, १६४४ को उनो के इगा प्रदेश में हुआ। उनके द्वारा रचा साहित्य यह दर्शाता है कि उन्होंने अपनी तमाम आयु प्रकृति की गोद में बिताई। चालीस वर्ष की आयु में वे एक भिक्षु की तरह जगह-जगह घूमने लगे। बौद्ध मत को मानने वाले (जिन्हें जेन कहा जाता था) और प्रकृति को चाहने वाले हजारों लोग उनके शिष्य बन गए। उनमें से एक शिष्य ने उनके लिए एक झोंपड़ी बना दी और उसके सामने एक केले का पेड़ लगा दिया। केले को जापानी भाषा में ‘बाशो‘ कहते हैं। उनकी झोंपड़ी को ‘बाशो-एन’ कहा जाता था। इसके पश्चात वह मात्सुओ बाशो बने। वे कम शब्दों में बड़ी बात कह देते थे। जापान में बहुत से स्मारकों पर बाशो के हाइकु लिखे गए हैं। किसी बीमारी की वजह से बाशो की मृत्यु २८ नवम्बर १६९४ को हो गई। बाशो हाइकु के प्रमुख चार कवियों- (बाशो, बुसोन, इस्सा, शिकि) में से एक हैं। हाइकु के इतिहास में सत्रहवीं शताब्दी के मध्य से अठारहवीं शताब्दी मध्य तक का एक शताब्दी का काल बाशो-युग के नाम से अभिहित किया जाता है।
बाशो की एक प्रसिद्ध कविता है-
फुरु इके या काबाज़ु तोबिकोमु मिज़ु नो ओतो ताल पुराना कूदा दादुर पानी की आवाज़
उनकी यात्रा डायरी 'ओकु-नो-होसोमिचि' जापानी साहित्य की अमूल्य निधि मानी जाती है।
धर्मनाथ अग्रहरि
धर्मनाथ अग्रहरि (मृत्यु:०३ अक्टूबर २००८) बिहार राज्य से स्वतंत्रता संग्राम सेनानी थें। १९४२ के भारत छोड़ो आंदोलन के दौरान तत्कालीन छपरा जिलें के ब्रिटिश दुश्मनो के छक्के छुड़ाने वाले भारतीय रणबांकुरो मे से आप एक थें। धर्मनाथ अग्रहरी को १९४२ में महात्मा गाँधी के भारत छोड़ो आंदोलन मे सक्रिय सहभागिता हेतु जाना गया। आपके पिता का नाम स्वर्गीय सरयू प्रसाद था तथा आप बिहार प्रांत के सिवान मे चैनपुर, महावीर चौक के निवासी थें। दिनाँक ३ अक्टूबर २००८ को भारत माँ के वीर सपूत स्वतंत्रता सेनानी धर्मनाथ अग्रहरि का देहांत चैनपुर के ही एक निजी नर्सिंग होम मे हुआ। उनका अंतिम संस्कार सरयू नदी के तट पर किया गया।
महावीर प्रसाद अग्रहरि
महावीर प्रसाद अग्रहरि/अग्रहरी भारतीय स्वतंत्रता संग्राम के उन अग्रणी क्रांतिकारियो में से एक थें, जिन्होनें देशवासियो को आजादी की लड़ाई में योगदान के लिए प्रेरित व प्रोत्साहित किया।
प्राकृतिक संसाधन प्रबंधन
मनुष्य और मानवता के वर्तमान और भावी जीवन स्तर को ध्यान में रखते हुए प्राकृतिक संसाधनों के प्रबंधन को प्राकृतिक संसाधन प्रबंधन कहते हैं।
भूमि नैतिकता (land ethic) की अवधारणा अल्डो लियोपॉल्ड द्वारा दी गयी।
प्राकृतिक संसाधन संरक्षण का एक इतिहास है जो संरक्षण युग से पहले तक विस्तृत है। संसाधन नैतिकता, प्रकृति के साथ सीधे संबंधों के माध्यम से आवश्यकता के परिणामस्वरूप विकसित हुई। विनियमन या सामुदायिक संयम आवश्यक हो गया ताकि स्वार्थ प्रयोजनों को स्थानीय रूप से संभाले जाने से अधिक लेने से रोक सकें, जिससे बाक़ी समुदाय के लिए दीर्घावधिक आपूर्ति संकट में न आ जाए।
प्राकृतिक संसाधन प्रबंधन के संबंध में यह सामाजिक दुविधा अक्सर "आम की त्रासदी" कहलाती है। इस सिद्धांत से संरक्षण जीव-विज्ञानी सांप्रदायिक संसाधन संघर्ष के समाधान के रूप में सभी संस्कृतियों में नैतिकता पर आधारित सामुदायिक संसाधन को ढूंढ़ सकते हैं। उदाहरण के लिए, अलास्कन ट्लिंगिट लोग और उत्तरपश्चिमी पैसिफ़िक हायडा में कबीलों के बीच सोकेए सैलमन मछली पकड़ने के संबंध में संसाधन सीमाएं, नियम और प्रतिबंध मौजूद थे। ये नियम कबीलों के बुजुर्गों द्वारा निर्देशित थे, जो उनके द्वारा प्रबंधित प्रत्येक नदी और धारा के जीवन-पर्यंत विवरण जानते थे। इतिहास में ऐसे कई उदाहरण हैं, जहां संस्कृतियों ने सामुदायिक प्राकृतिक संसाधन प्रबंधन के संबंध में नियमों, रिवाजों और संगठित आचरण का पालन किया है।
संरक्षण नैतिकता प्रारंभिक धार्मिक और दार्शनिक लेखन में भी पाई गई है। ताओ, शिंटो, हिंदू, इस्लाम और बौद्ध परंपराओं में कई उदाहरण हैं।
ग्रीक दर्शन में, प्लेटो ने चारागाह भूमि क्षरण के बारे में शोक व्यक्त किया: "अब जो बचा है, कहने के लिए, रोग से बर्बाद शरीर का कंकाल है; जिले का समृद्ध, नरम मिट्टी ले जा चुकी है और केवल नंगा ढांचा छोड़ दिया है।" बाईबल में, मूसा के माध्यम से, भगवान ने आज्ञा दी कि हर सातवें वर्ष भूमि को खेती से आराम दें। तथापि, 18वीं सदी से पहले, अधिकांश यूरोपीय संस्कृति ने प्रकृति को श्रद्धा से निहारने को बुतपरस्ती माना। बंजर भूमि की निंदा की गई जबकि कृषि विकास की प्रशंसा की गई। तथापि, 680 ई. में ही सेंट कुथबर्ट द्वारा अपने धार्मिक विश्वासों की प्रतिक्रिया में फ़ार्न द्वीप में वन्य-जीव अभयारण्य की स्थापना की गई।
फोर्टलेज़ा
फोर्टलेज़ा (, ) पूर्वोत्तर ब्राजील में स्थित चेअर राज्य की राजधानी है। 2010 में ब्राजील के जनगणना के अनुसार, फ़ोर्टालेज़ा के शहर में 2,315,116 लोग रहते हैं। फ़ोर्टालेज़ा, ब्राजील में सातवा सबसे बड़ा नगर है।
बेलो होरिज़ोंटे
बेलो होरिज़ोंटे ( (वस्तुतः "सुंदर क्षितिज"), यह ब्राज़ील के राज्य मिनस गेरैस की राजधानी है। नगर कई पहाड़ियों पर बनाया गया है और पूरी तरह से पहाड़ों से घिरा हुआ है। 2010 में ब्राज़ील के जनगणना के अनुसार, बेलो होरिज़ोंटे की नगर में 2,258,096 लोग रहते है। यह ब्राज़ील में तीसरा सबसे बड़ा नगर है।
पोर्टो अलैग्री
पोर्टो अलैग्री ( (वस्तुतः "हर्षित बन्दरगाह")), ब्राजील के राज्य रियो ग्रांडे डो सुल में सबसे बड़ा नगर तथा राजधानी है। 2010 में ब्राजील के जनगणना के अनुसार, बेलो होरिज़ोंटे की नगर में 1,509,939 लोग रहते है। पोर्टो अलैग्री, ब्राजील में चौथा सबसे बड़ा शहरी केंद्र है। यह नगर ब्राजील के सबसे दक्षिणी राज्य की राजधानी है।
इताईपावा एरेना फोंते नोवा
इताईपावा एरेना फोंते नोवा एक फुटबॉल विशिष्ट स्टेडियम है। स्टेडियम साल्वाडोर में स्थित है। और इसकी 55,000 लोगों की अधिकतम क्षमता है।
इताईपावा एरेना परनमबुको
इताईपावा एरेना परनमबुको, रिसीफ़ी नगर, ब्राजील में एक नव निर्मित फुटबॉल स्टेडियम है। स्टेडियम की 46,154 की क्षमता है।
मनोदशा विकार
मनोदशा विकार (Mood disorder) वह मनोविकार है जिसमें मुख्य समस्या व्यक्ति की मनःस्थिति का असामान्य रहना पाया जाता है।
संज्ञानात्मक विकार
संज्ञानात्मक विकार (Cognitive disorders) मनोविकारों की वह श्रेणी है जो व्यक्ति के अधिगम (सीखने), स्मृति, अवगम (perception), तथा समस्यापूर्ति (problem solving) आदि को प्रभावित करते हैं।
भारतीय नौसेना की पनडुब्बियों की सूची
यह भारतीय नौसेना की पनडुब्बियों की सूची है जिसे उनके वर्गानुसार विभिन्न समूहों में रखा गया है साथ ही वर्गांतर्गत उन्हें उनकी पताका संख्या के अनुसार अनुक्रमित किया गया है।
कोलोन
कोलोन (जर्मन: Köln [kœln] ; अंग्रेजी उच्चारण: /kəˈloʊn/) बर्लिन, हैम्बर्ग और म्युनिख़ के बाद जर्मनी का चौथा सबसे बड़ा शहर है। कोलोन, राइन नदी के दोनों तरफ बसा हुआ है। शहर का मशहूर कोलोन कैथेड्रल, कोलोन के कैथोलिक आर्कबिशप का निवास है। कोलोन विश्वविद्यालय यूरोप के सबसे पुराने और बड़े विश्वविद्यालयों में से एक है जिसमें लगभग 44,000 विद्यार्थी पढ़ते हैं।
कोलोन लगभग दो हजार वर्ष पुराना शहर है। ई. पू. 38 में यह रोमन सैनिक अड्डा था। 50 ई. के बाद रोम के राजा क्लाडियस ने अपनी पत्नी कोलोनिया अग्रीपिनेन्सिन के नाम पर इसका नामकरण किया। 870 ई. में यह जर्मनी के अधिकार में आ गया।
मध्यकालीन युग में यह नगर पूर्व की वस्तुओं, रेशम और मसाले का वितरण केंद्र रहा। महत्वपूर्ण स्थिति के कारण इसपर विभिन्न शक्तिशाली राष्ट्रों की निगाह बराबर लगी रहती रही। 1794 ई. में फ्रांसीसियों ने, 1815 ई. में प्रशा वालों ने, तथा 1918 से 1926 ई. तक अंग्रेजों ने इसे अपने अधिकार में रखा।
द्वितीय विश्वयुद्ध के समय बमबर्षा के कारण इस नगर का दो तिहाई भाग पूर्णत: नष्ट हो गया था। इसकी वर्तमान उन्नति रूर औद्योगिक क्षेत्र के सामीप्य से हुई है। यह नगर अनेक रेलमार्गो का केंद्र और महत्व का नदीपत्तन है। यहाँ से अन्न, मद्य, तेल आदि का बेल्जियम, हालैंड और स्विटज़रलैंड को निर्यात होता है। यहाँ तंबाकू, सिगार, चाकलेट, साबुन, बिजली के सामान, रासायनक, जहाज, मोटर, सूती कपड़े, रबर, शीशे, आदि के सामान बनाने के कारखाने हैं। यहाँ का गोथिक कैथेड्रल वास्तुकला का उत्कृष्ट नमूना है।
बृहत्स्नानागार
बृहत्स्नानागार या विशाल स्नानघर सिंधु घाटी सभ्यता के सबसे प्रसिद्ध स्मारकों में से एक है और यह मोहन जोदड़ो में है |यह पाकिस्तान के सिंध प्रान्त में है और इसे ३००० ईसापूर्व में बनाया गया था| यह मोहन जोदड़ो के दुर्ग में स्थित है |
यह विश्व के सबसे प्राचीनतम स्नानघर है| यह 2.43 मीटर गहरा है, इसकी लम्बाई 11.88 मीटर है और चौड़ाई 7.01 मीटर है |
मुक्त इलेक्ट्रॉन मॉडल
ठोस अवस्था भौतिकी में मुक्त इलेक्ट्रान माडल (free electron model) धात्विक ठोसों के क्रिस्टल संरचना में संयोजक इलेक्ट्रानों के व्यवहार को अभिव्यक्त करने वाला सरल मॉडल है। इसका विकास मुख्य रूप से अर्नाल्ड समरफिल्ड ने किया था। अत्यन्त सरल होने के बावजूद भी यह मॉडल अनेकों प्रायोगिक परिघटनाओं की व्याख्या करने में सक्षम है।
साल्वाडोर, बाहिया
साल्वाडोर (" मुक्तिदाता", अक्सर बोलचाल की भाषा साल्वाडोर डा बाहिया , ऐतिहासिक नाम: साओ साल्वाडोर दा बाहिया डे तोदोस ओस सैंटोस, हिन्दी मे: सभी संतों की खाड़ी के पवित्र मुक्तिदाता का नगर) ब्राजील में आठवां सबसे बड़ा नगर है और पूर्वोत्तर ब्राजील के राज्य बाहिया की राजधानी है। नगर प्रतिवर्ष विश्व का सबसे बड़ा कार्निवल मेजबान करता है। ब्राजील की पहली औपनिवेशिक राजधानी, नगर अमेरिका महाद्वीप के सबसे पुराने नगरो में से एक है। 2010 में ब्राजील के जनगणना के अनुसार, साल्वाडोर में 2,480,790 लोग रहते है।
दी लेगो मूवी
दी लेगो मूवी (अंग्रेज़ी: The Lego Movie) एक २०१४ ३डी कंप्यूटर एनिमेटेड साहसिक कॉमेडी फिल्म। मुख्य रूप से निर्माण खिलौने की लेगो लाइन के आधार पर, फिल्म की कहानी कहता है एक साधारण लेगो मिनी आंकड़े के एमेट नामित लेगो ब्रह्मांड को बचाने के लिए भविष्यवाणी की अत्याचारी से प्रभु व्यवसाय जो जगह में सब कुछ गोंद को क्रग्ले का उपयोग करने की योजना है।
यह ७ फ़रवरी, २०१४ पर नाट्यरूप जारी किया गया था। फिल्म कई आलोचकों अपने दृश्य शैली, हास्य, आवाज अभिनय और दिली संदेश को उजागर करने के साथ, एक महत्वपूर्ण और व्यावसायिक सफलता थी। यह अधिक $ ४६२,०००,००० की एक दुनिया भर में कुल के लिए अंतरराष्ट्रीय स्तर पर अधिक से अधिक उत्तर अमेरिका में $ २५५,०००,००० और $२०६,०००,००० उत्तरी अमेरिका। भारत में, इस फिल्म अंग्रेजी में सिनेमाघरों में जारी किया गया था। १७ जून, २०१४ पर, यह एक हिन्दी डबिंग संस्करण के साथ होम मीडिया को जारी की गई।
एक अगली कड़ी लौट मूल चालक दल के कई के साथ २६ मई, २०१७ को जारी किया जाना निर्धारित है।
पीटर ऑस्टिन
पीटर ऑस्टिन (; १८ जुलाई १९२१ – १ जनवरी २०१४) ब्रितानी शराब बनानेवाला थे। वो रिंगवूड ब्रेवरी के संस्थापक एवं सोसाइटी ऑफ़ इंडिपेंडेंट ब्रेवेरस (सीबा) के सह-संस्थापक थे। उन्होंने यूके और अन्य १६ देशों में कुल १४० शराबखानों की स्थापना की।
पीटर ऑस्टिन का जन्म एडमोंटन, लंदन में १८ जुलाई १९२१ को हुआ। उनकी शिक्षा हाईगेट स्कूल और मर्चेण्ट नेवी प्रशिक्षण शिप एचएमएस "कोनवे" में हुई। उनके पिता पोंटिफेक्स में उपकरण आपूर्तिकर्ता थे और उनके चाचा क्राइस्टचर्च में मयखाना चलाते थे।
ऑस्टिन ने दो बार विवाह किया। उनका १ जनवरी २०१४ को निधन हो गया।
डिर्क सागर
डिर्क सागेर (१३ अगस्त १९४० – २ जनवरी २०१४) जर्मन पत्रकार थे।
सागर ने अमेरिकन अध्ययन, राजनीति और पत्रकारिता की शिक्षा फ्री यूनिवर्सिटी ऑफ़ बर्लिन प्राप्त की। उन्होंने जर्मन टेलीविज़न पर पत्रकार का कार्य किया। वर्ष १९६८ तक उन्होंने "जेडजीएफ" (एक जर्मन टेलीविजन) के लिए के लिए काम किया। वो पेन इंटरनेशनल के सदस्य थे।
एलिज़ाबेथ जेन हॉवर्ड
एलिज़ाबेथ जेन हॉवर्ड (; २६ मार्च १९२३ – २ जनवरी २०१४) अंग्रेज़ उपन्यासकार थीं। वो इससे पहले एक मॉडल और अभिनेत्री भी थीं।
वो बुंगे, सफॉक में रहती थीं जिन्हें वर्ष २००० में ऑर्डर ऑफ़ ब्रिटिश एम्पायर पुरस्कार मिला। उनकी आत्मकथा "स्लीपस्ट्रीम" वर्ष २००२ में प्रकाशित हुई। उनका २ जनवरी २०१४ को ९० वर्ष की आयु में निधन हो गया।